આમ મૈત્રી કરવી ખોટું છે એવું નહીં, પરંતુ તેમાં સાચાખોટા ઈમોશન અને ઈમોકેશન ઉમેરાય ત્યારે ગડબડ પણ ઊભી થાય છે. ઈમોશનલ મેલોડ્રામા તેને કહી શકાય. હા શિખર ધવન અને ગુજરાતની ઈન્સ્પેકટર ઉષા રાડા જેવા કેટલાકને ફેસબુક ફળે પણ છે. તે છતાં એવું કહી શકાય કે અહીં મોટેભાગે અહીં અતૃપ્ત આત્માઓ ફરતા હોય છે. ઉંમર, ગમા-અણગમા કે પછી સામી વ્યક્તિ પરિણીત કે અપરિણીત છે તે કોઈ બાબત તેમને સ્પર્શતી નથી. ફક્તને ફક્ત તેઓ કાલ્પનિક રોમાન્સમાં ભટકતા આત્માઓની જેમ વર્તે છે. હા કેટલાક ખરા અર્થમાં મેચ્યોર્ડ વ્યક્તિઓ હોય છે જે કાલ્પનિક રોમાન્સના ખોટા ખ્યાલોમાં નથી જ રાચતી હોતી.